மீனவர்களின் வாழ்க்கை எப்போதும் அபாயம் நிறைந்த ஒன்றாகத்தான் இருக்கிறது. கடலுக்கு போன கணவர்கள் திரும்பி வரும் வரை மனைவிகள் கானா பாடல்களை பாடுவார்கள் என்கிறார்கள். அப்படித்தான் கானா பாடல்கள் தோன்றியது. வாழ்வின் எல்லா நிகழ்வுகளுக்கும் கானா பாடல்கள் இங்கிருக்கின்றன. பிறப்பிலிருந்து இறப்பு வரை ஒவ்வொரு சந்தோஷத்திற்கும் துக்கத்திற்கும் பாடல்கள் இருக்கின்றன. இந்த பீச்சை கடந்து அப்படியே வடக்கு திசை நோக்கி நடந்தால் வருகிறது கலங்கரை விளக்கம். இது சாந்தோம் பீச்சுக்கும் மெரினா பீச்சுக்கும் எல்லைபோல் அமைந்திருக்கிறது.